अमेरिका ने कहा है कि सरकार समर्थक लड़ाकों के खिलाफ बुधवार को अंतरराष्ट्रीय गठबंधन ने अपने सहयोगियों को बचाने के लिए हवाई हमले किए। उसने सीरियाई सरकार समर्थक बलों पर अमेरिका के समर्थन वाले ‘सीरियन डेमोक्रेटिक फोर्सेस’ पर हमला करने का आरोप लगाया। सीरिया के पूर्वी हिस्से में गुरूवार को हिंसा भड़क उठी। इस क्षेत्र के बारे में अमेरिकी नेतृत्व वाली गठबंधन का कहना है कि उन्होंने अपने कुर्द सहयोगियों पर हो रहे हमलों को नियंत्रित करने के लक्ष्य से सीरियाई सरकार का समर्थन करने वाले कम से कम 100 लड़ाकों को मार गिराया।